Nikad nisam potražio definiciju riječi „stalkanje”,
ali zakon jasno kaže da su to dva ili više neželjenih kontakata.
Valjda sam to izazivao. Neželjeni kontakt.
Nisu me htjele u blizini, a nisam slušao.
Bio sam u blizini.
SVAKE GODINE U SJEDINJENIM DRŽAVAMA IMA VIŠE OD TRI MILIJUNA PRIMJERA STALKANJA
SAMO SEDAM POSTO STALKERA ZAVRŠI U PRITVORU
Trebali su ga zaustaviti. Mogli su ga zaustaviti, a nisu.
Stalno je ponavljao isti obrazac.
Mnogo me je puta mogao ubiti.
Optužen sam za 13 kaznenih djela u životu,
a osuđen samo za pet.
Uvijek se mogu izvući.
Bio sam siguran jer sam se uvjerio
da mogu činiti što hoću bez posljedica.
NETFLIXOVA SERIJA
Radije bih da me smatraju ubojicom nego stalkerom. Shvaćate?
Željela sam prikazati napetost koju je osjećala dok ju je promatrao.
Svatko može biti stalker.
Sve su to pretjerivanja.
Nisam više tako lud.
OBRAZAC PONAŠANJA
JEFFERSON CITY, MISSOURI
KAZNENO-POPRAVNA USTANOVA
Nisam imao pravo činiti ono što sam činio.
KAŽNJENICI MORAJU BITI U PRATNJI OSOBLJA
Mnogo toga mogao sam drugačije napraviti, ali nisam.
U konačnici, sve je to pitanje izbora.
Odlučio sam reagirati kako sam reagirao.
Možda to prije nisam shvaćao, ali sad shvaćam.
Zovem se Daniel Thompson. Osuđen sam zbog stalkanja 2008.
Volio bih da se mogu vratiti i poslušati one koji su mi govorili:
„Hej, zaboravi je! Idemo dalje!”
Da sam ih bar poslušao.
Odrastao sam na selu u sjeveroistočnom Kansasu.
Svi su znali jedni druge, uključujući djecu.
To je bio način života gdje nitko ne zaključava vrata
i ne brine se ni o čemu.
Nisam imamo mnogo prijatelja kao dijete.
Teško sam se povezivao s ljudima
zato što im nisam vjerovao.
Imao sam 12 ili 13 godina kad mi je dijagnosticiran PRP,
pervazivni razvojni poremećaj iz autističnog spektra.
To na stranu, imao sam dobar dom.
1991.
U DOBI OD 17 GODINA DANIEL THOMPSON UPOZNAO JE ANGIE U LJETNOM KAMPU
IMALA JE 15 GODINA
Angie je bila živahna. Bila je sretna.
Bila je otvorena.
Kad god bih je vidio, smješkala se.
Osim toga, imala je zelene oči, a ja volim zelene oči.
Njezin je očuh saznao koliko imam godina. Ona je tad imala 15, a ja 17 godina.
Rekao je: „Stariji si od nje. Dođi dogodine.”
Zbilja sam je nazvao iduće godine.
Nije mogla vjerovati kad sam je nazvao.
Bila je presretna kad je primila moj poziv.
Upoznala sam Daniela kad sam išla u prvi razred srednje škole.
Bio je moj prvi pravi dečko.
Zovem se Angelyn i preživjela sam stalkanje.
Kad sam razgovarala s Danielom, rekla sam mu gdje živim.
Ubrzo se pojavio auto u mojoj ulici. Bio je to on.
Nikad mi se s nekim nije dogodilo
da se odmah nakon razgovora pojavi.
Zbilja mi se sviđao.
Kad smo se prvi put sreli, nije se dogodilo ništa neobično.
Bila je to obična veza u početku.
Kako je vrijeme prolazilo, postajao je sve posesivniji.
Zvao me u svako doba noći.
Kad me ne bi dobio na telefon, saznao bi od nekoga gdje sam
i pojavio se tamo.
Došlo je do toga da je stalno bio sa mnom.
Moji su roditelji ograničili vrijeme koje je mogao provoditi sa mnom.
Ušuljao bi se u kuću mojih roditelja kroz vratašca za psa.
Probudila bih se i vidjela ga kako stoji nada mnom,
mašući novčanicom od dolara da me probudi.
Tad sam mislila da je to ljubav.
Sad znam da nije bila.
U to vrijeme pružao mi je mnogo pažnje.
Želio je provoditi vrijeme sa mnom i brinuti se o meni.
Tad nisam mislila da je to nešto čudno.
1996.
NAKON ČETIRI GODINE ANGIE I DANIEL VJENČALI SU SE I ZASNOVALI OBITELJI
Angie i ja imali smo tri sina.
Preselili smo se u St. Joe u Missouriju, bliže njezinoj obitelji.
Bili smo jako sretni.
Radio sam gluposti, kao i ona.
Bili smo mladi. Htio sam biti slobodan i izlaziti.
To sam i činio. Ostajao sam vani dokasna.
To je dovelo do pogoršanja odnosa
i svađa u tolikoj mjeri da sam doslovno prolupao.
Nasilje je počelo sitnicama.
Recimo, nisam smjela spavati u krevetu kad je bio ljut.
Izbacio bi me iz kreveta na pod.
Nekad bi se naljutio i bacao stvari.
Znao bi me odgurnuti i tomu slično.
Kako je vrijeme odmicalo, postalo je gore.
Tukao me po glavi i vukao za kosu,
gdje se masnice ne vide.
Gušio me jastucima.
Došlo je do toga da sam razmicala zavjese u dnevnoj sobi
i na prozoru napisala „upomoć”
u nadi da će to netko primijetiti i pomoći mi.
UPOMOĆ
Nitko nije.
Na ovoj se slici vidi koliko su mali bili.
Ovo je moj najstariji sin, a ovo smo Dan i ja
s našim prvim djetetom.
Kad sam pregledavala fotografije,
uz gotovo svaku fotografiju bilo je vezano neko negativno…
Neko negativno sjećanje.
Ova fotografija prikazuje stan.
Na njoj je moj sinčić.
Bila sam trudna u to vrijeme.
Jednom sam pomislila da čujem buku u stražnjem dijelu stana.
Došla sam do kraja hodnika i vidjela ga.
Ušao je kroz ova vrata,
a moj sin je bio u krevetiću u spavaćoj sobi.
Sjećam se da sam istrčala iz spavaće sobe.
Uspjela sam doći do krevetića i uzeti ga.
Kad sam došla do vrata, uhvatio me.
Davio me.
Davio me do te mjere…
Sjećam se da je moj sin pao na pod.
Pala sam na koljena i nastupila je tama.
Kad sam se konačno osvijestila, povlačio me za kosu
i vukao me u kuhinju,
gdje mi je stavio mesarski nož pod vrat.
Bilo je mnogo takvih događaja.
Došao bi, prebio me i otišao.
Nazvala bih policiju, ali njega više nije bilo.
1999.
NAKON VIŠE FIZIČKIH NAPADA ANGIE JE TRAŽILA ZABRANU PRISTUPA
THOMPSON VIŠE NIJE SMIO
DOLAZITI U OBITELJSKU KUĆU
Zabrana pristupa ne pruža zaštitu.
To je samo komad papira.
Stalno se vraćao.
Uvijek bi me našao. To nije bilo važno.
Mogao je biti ispod auta.
Ili u njemu. Jednom je bio pod stolom na poslu.
Uvijek je znao gdje sam.
Kad nije znao gdje sam, mogao je saznati.
Mislim da me stalkao zato što me smatrao svojim vlasništvom.
Bila sam njegova. Imao je potpunu kontrolu nada mnom.
1999.
NAKON TRI GODINE ANGIE JE POBJEGLA U SIGURNU KUĆU
OŽUJAK 2000.
TRI MJESECA POSLIJE ANGIE JE UPOZNALA NOVOG PARTNERA I POČELA ŽIVJETI S NJIM
Upoznala sam Brandona.
Uselila sam se u kuću s djecom.
No znala sam da nije gotovo.
Pokušavao sam sve kako bih spasio brak.
Saznao sam da je s nekim drugim,
a to mi nije dobro sjelo.
Kako je to mogla učiniti?
Imamo djecu.
Stalno sam mislio:
„Na kraju ću je ubiti.
Zbilja ću je ubiti.”
TRAVANJ 2000.
NEDUGO NAKON PRESELJENJA
POLICIJA JE DOŠLA ZBOG INCIDENTA U ANGIENOJ I BRANDONOVOJ KUĆI
Jedne noći bili smo u kući.
Čuli smo kako netko hoda po linoleumu u kuhinji.
Hodnik je bio jako dugačak.
Brandon je vidio Danovo rame.
Znali smo da je Dan u kući.
Pritisnula sam tipku na mobitelu, a on je to čuo.
Trebala mu je minuta, ali izašao je kroz ulazna vrata.
Policija je reagirala.
Ali nisu ga mogli naći.
Kad su pretražili podrum,
pronašli su torbu i rukavice.
Imala sam komplet mesarskih noževa na pultu.
Veliki mesarski nož je nestao.
Zato mislim da je te noći došao onamo s određenom namjerom.
THOMPSONA SU PRONAŠLI U BLIZINI, A KOD SEBE JE IMAO NOŽ
UHITILI SU GA I OPTUŽILI ZBOG PROVALE
Sjećam se da sam bila jako ljuta.
Kad je provalio u kuću, pronašli su rukavice i torbu,
a optužen je zbog provale zato što je uzeo nož.
To je više od provale.
Mogao me ubiti.
Bio je na rubu. Da ga je prešao,
ne bi me više bilo.
Trebalo je učiniti više.
STUDENI 2000.
U STUDENOME 2000. THOMPSON JE OPTUŽEN ZBOG PROVALE
I OSUĐEN NA OSAM GODINA ZATVORA
Bio sam ljut na nju.
Ostala mi je rupa umjesto srca.
Ne nosim se dobro s emocijama zbog PRP-a.
Iako sam znao da je to pogrešno,
nije me bilo briga jer mi se nije sviđalo kako se osjećam.
Htio sam svojim postupcima ublažiti bol.
Tad sam provalio u kuću i uzeo nož.
Htio sam napraviti štetu.
Da sam nastavio, prešao bih tu granicu.
Kad sam dobio samo osam godina, pomislio sam:
„To nije ništa.”
THOMPSON JE ODSLUŽIO SEDAM GODINA
PRIJE NEGO ŠTO JE PUŠTEN NA UVJETNU
Kad sam izašao iz zatvora, nisam se osvrtao.
Posve sam izbrisao Angie iz sjećanja.
NEDUGO NAKON ŠTO JE PUŠTEN IZ ZATVORA,
THOMPSON JE ZAPOČEO VEZU S JENNIFER
Upoznao sam Jennifer na internetu.
Dobro smo se slagali.
Bila je u jako lošoj vezi u kojoj je bila zlostavljana.
Prava noćna mora.
Razumjeli smo jedno drugo i dobro smo se povezali.
Bila je pametna. Bila je samohrana majka.
Vidio sam da je odgovorna osoba
i da zna što je važno. To me i privuklo k njoj.
Nismo odmah živjeli zajedno.
Radio sam neke stvari za njezinu djecu
i uživljavao se u ulogu.
Poslije sam se konačno uselio.
No došlo je do toga
da je počela kontrolirati našu vezu.
Ne funkcioniram dobro kad me kontroliraju.
Ne volim kad mi govore što da radim.
I onda…
Posvađali smo se i na kraju sam se iselio.
Dopustio sam da me bijes
i problemi s povjerenjem obuzmu.
Jennifer, zovem te da ti kažem da mi je žao zbog onoga sinoć.
Ne mrzim te.
Dobro?
Volim te. Bok.
Mislim da je stvar u tome
da mi je jako teško
odmaknuti se od osobe s kojom sam emocionalno povezan.
Jennifer, molim te, razgovaraj sa mnom.
Nema ničeg lošem u razgovoru.
Molim te.
Ne nosim se dobro s time.
Moraš se javiti na telefon.
Prestani s tim sranjem. Prestani biti kučka.
Ako mogu završiti vezu nasiljem,
možda se mogu odmaknuti od te emocionalne povezanosti.
Dolazim tamo. Ostat ću u kući.
VELJAČA 2008.
JENNIFER JE NAZVALA POLICIJU U BOLIVARU 25. VELJAČE 2008.
U 1.30 ujutro 25. veljače
primili smo poziv zbog provale.
To nije bio prvi poziv. Već smo išli u tu kuću.
Ja sam Scott Hendrickson.
Bio sam patrolni policajac u Bolivaru 2008.
Žrtva nam je rekla da je osumnjičeni koji je provalio u kuću
njezin bivši romantični partner.
Rekla je da je on Daniel Thompson.
Zabrinjavao me njegov obrazac
i činjenica da se on stalno vraća.
Više puta u istom danu, više dana zaredom.
Nikad nisam vidio takvu upornost.
S moje desne strane nalazi se kuća u koju je Daniel Thompson provalio.
Kad smo došli na mjesto zločina, bila je traumatizirana.
Jedva je govorila.
Bio je na njoj kad ju je probudio.
Držao joj je nož na vratu i prekrio joj usta dlanom.
Gotovo odmah došlo je do borbe.
Za vrijeme borbe osumnjičenik je ispustio nož
i počeo je daviti objema rukama.
Našla je nož koji je ispustio i ubola ga.
Nakon što ga je ubola, pješice je pobjegao odande.
Ubrzo sam ga locirao.
Bio je sklupčan na pločniku, iza velikog spremnika za propan.
Pozvali smo hitnu pomoć.
Ukrcali su ga u vozilo i odveli u obližnju bolnicu.
ISTE NOĆI THOMPSON JE UHIĆEN
I OPTUŽEN ZA STALKANJE I NAPAD
Uhvaćen je tek kad je uboden.
Mislim da je samo zato nije ubio.
Kad netko pokazuje toliku upornost,
jasno poručuje da ga ništa neće zaustaviti.
STUDENI 2009.
THOMPSON JE PRIZNAO STALKANJE I NAPAD 16. STUDENOGA 2009.
ODOBRENA MU JE UVJETNA I PUŠTEN JE
JEFFERSON CITY, MISSOURI
Mislim da uvjetna nije prikladna kazna.
Thompson je ušao u Jenniferinu kuću,
davio je i prijetio joj nožem.
To zaslužuje mnogo veću kaznu i odgovornost, a ne oslobođenje.
SAVEZ PROTIV OBITELJSKOG I SEKSUALNOG NASILJA
Zovem se Matthew Huffman.
Ja sam službenik za odnose s javnošću
u Savezu protiv obiteljskog i seksualnog nasilja u Missouriju.
MATTHEW HUFFMAN PREGLEDAO JE BILJEŠKE O THOMPSONU
POVEZANE S ANGIE I JENNIFER
Kad sam pregledao Thompsonovu povijest
napada i stalkanja Jennifer i Angie,
primijetio sam da se isto ponašao
s obje osobe, što ukazuje na obrazac.
Počinje uznemirujućim pozivima.
Pratio je gdje se žene s kojima je bio u vezi nalaze.
Stalno je bez najave dolazio u njihove kuće.
Ponašanje uključuje i davljenje.
Uključuje prijetnju nožem.
Nož je nešto što se stalno pojavljuje u njegovu nasilnom ponašanju.
Obrasci nasilnog ponašanja često nastavljaju eskalirati.
Stoga smatram da uvjetna kazna
ne predstavlja konačno rješenje.
Ako uvjetna nije jako stroga,
uz stalni nadzor takve osobe,
stalni rad s njome na identificiranju i ispravljanju
obrazaca nasilnog ponašanja koje imaju,
zapravo neće riješiti problem.
Thompson ima mentalnih problema kojima se treba pozabaviti.
Ljudi zaslužuju pomoć,
ali mentalna bolest ne smije biti isprika za nasilno ponašanje.
Često govorimo o poboljšanju i rehabilitaciji.
Ne kažem da to nikad ne uspijeva, ali kako bi došlo do toga,
nasilna osoba to mora željeti.
Mora shvatiti što je učinila i željeti se promijeniti.
On ne pokazuje da shvaća da su njegova djela bila nasilna.
Thompson je sad na uvjetnoj,
zbog čega sam zabrinut za njegove prijašnje žrtve.
Osim toga, brinem se za druge osobe
s kojima bi mogao imati intimnu vezu.
Ako dobije priliku, ponovit će prijestup
i njegovo će nasilje eskalirati.
Recite svoje ime.
Otkad poznajete Daniela?
Možda tri mjeseca.
Kako ste ga upoznali?
Na internetu.
KOLOVOZ 2010.
DVIJE I POL GODINE NAKON INCIDENTA S JENNIFER
DETEKTIVI OKRUGA ST. CLAIR POZVANI SU U KUĆU ZBOG PROVALE
Ja sam Mike Crocker.
Bio sam detektiv u šerifovom uredu Okruga St. Clair 2010.
Prvi put sam ponovo ovdje.
Odmah sam se svega prisjetio.
Kad sam došao na mjesto zločina, žena je bila histerična.
Vrištala je i bila van kontrole.
Bilo je krvi posvuda.
Na krevetu je bio muškarac s ubodnom ranom na prsima.
Žena nam je rekla da je netko došao
i ubio osobu s kojom je te noći spavala.
ŽENU, KOJA ŽELI OSTATI ANONIMNA,
ODVELI SU U ŠERIFOV URED OKRUGA ST. CLAIR NA ISPITIVANJE
OKRUG ST. CLAIR
To je bio vaš dečko?
Onaj što je mrtav ležao pored mene?
Tek sam ga upoznala.
Dobro.
Kako se zvao?
James.
Kako se prezivao?
Vail. V-a-i-l.
Tijekom razgovora objasnila nam je
da je njezin bivši dečko Daniel Thompson provalio u kuću i ubio Jamesa Vaila.
Kad ste otišli u krevet, jesu li ulazna vrata bila zaključana?
Da. Zaključala sam vrata.
James je čak i provjerio.
Koliko je prošlo otkad ste otišli u krevet
kad se to dogodilo?
Nije se činilo dugo.
Nisam sigurna.
Jeste li nešto čuli?
Nisam ništa čula.
Dobro.
Sigurno je bio ondje.
Sigurno nas je promatrao.
Vjerojatno ga je ubo mojim nožem.
On je lud.
Rekla mi je da je bila u vezi s Danielom Thompsonom,
ali da je to brzo propalo.
Imao je tešku narav
i uznemirio se kad je prekinula s njim.
Stalkao ju je i prijetio joj
otkad su prekinuli.
Stalno je pokušavao saznati gdje je i s kim je.
Bojala ga se.
U dva ili tri navrata zvala je lokalnu policiju.
Razgovarali smo s njim zato što je nosio nož u kuću
tijekom dana, prije ubojstva.
Kad je došao u kuću,
je li nešto rekao Jamesu?
Recimo: „Sredit ću te. Izrezat ću te, gade.
Zezaš se s mojom ženom.”
Ne. Samo ga je gledao.
Danove oči nisu imale boju.
Ne znam je li to zato što je bio ljut
ili nešto drugo, ali bilo je strašno.
Bio je bijesan.
Mislila sam: „Ubit će nekoga”
THOMPSON JE UHIĆEN
I OPTUŽEN ZA UBOJSTVO JAMESA VAILA
Bio sam u vezi s njom, a lagala mi je.
Ne volim kad mi lažu.
Ona je bila meta.
Nisam znao da će taj tip biti ondje.
Nisam znao tko je on.
Nisam znao da se viđaju.
Nisam znao ni kako se zove.
Kad sam ušao, bio je ondje.
Obuzele su me misli i osjećaji.
Sve mi se odvijalo u glavi velikom brzinom i onda…
Osjetio sam navalu uzbuđenja i onda…
„Kvragu sve.” To se dogodilo.
No unutra je bilo jako mračno.
Pogrešno sam procijenio udaljenost
i na kraju sredio njega.
Donijela sam ti leptira.
Jamesovo se ubojstvo moglo izbjeći.
Thompsona su s godinama više puta pustili
kad je napadao i stalkao druge žene.
Sva njegova stalkanja iz prošlosti dovela su do ovoga.
Ja sam Bonnie Vail, majka Jamesa Raymonda Vaila.
Ubio ga je Daniel Thompson.
Volim te, sine.
James je bio divna osoba.
Bio je jako veseo i pozitivan.
Nazvala sam ga na taj dan i pitala kako je.
Rekao je: „Mama, super sam.
Upoznao sam drage ljude. Zabavljamo se.”
Zvučao je sretno.
To je zadnje što sam čula od njega.
Bila sam bijesna zbog Jamesove smrti.
Htjela sam saznati nešto o Thompsonu.
Zanimalo me je li već bio nasilan i stalkao ljude.
Počela sam pretraživati internet,
javne podatke i novinske isječke.
Našla sam nekoliko slučajeva s njime.
Uvijek je imao nož, stalkao ljude i provalio u kuću.
Tad sam shvatila da je to obrazac.
Dobio je po prstima mnogo puta,
ali nisu se htjeli pozabaviti njime.
Htjela sam da to svi znaju.
To nije bio jedinstven slučaj.
Nisam htjela odustati sve dok me ne čuju.
Nisam mogla tugovati sve dok ga ne smjeste u zatvor.
Mora ostati iza rešetaka.
LISTOPAD 2011.
U LISTOPADU 2011. DANIELU THOMPSONU SUDILI SU ZBOG UBOJSTVA JAMESA VAILA
OSUĐEN JE ZBOG UBOJSTVA DRUGOG STUPNJA
I ČEKAO IZVRŠENJE KAZNE OSAM TJEDANA
Sjećam se da sam bila ljuta kad sam vidjela taj slučaj.
Nije trebalo doći do toga.
One noći kad je provalio u moju kuću, imao je noževe.
Brandon je te noći mogao biti James.
Kad netko učini nešto takvo,
treba pregledati njegov cijeli dosje
zato što to ukazuje na obrazac.
Znala sam da moram pomoći.
Sjećam se da sam došla do tužiteljice.
Rekla sam mu tko sam i što sam proživjela.
Htjela je da dođem govoriti na njegovom ročištu za izricanje kazne.
PROSINAC 2011.
ANGIE JE SVJEDOČILA 15. PROSINCA 2011. NA THOMPSONOVOM ROČIŠTU ZA IZRICANJE KAZNE
Sjećam se kad sam ustala da odem do klupe za svjedoke.
Sjećam se kako me prostrijelio pogledom.
Bio je užasno bijesan.
Ali nisam posustala.
Znala sam da će ići u zatvor ako kažem što imam reći.
NAKON ANGIENA SVJEDOČENJA THOMPSON JE OSUĐEN NA DOŽIVOTNI ZATVOR
NJEGOVA JE KAZNA MAKSIMALNO 30 GODINA,
ŠTO ZNAČI DA ĆE MOĆI DOBITI UVJETNU 2034.,
NAKON ŠTO ODSLUŽI SAMO 23 GODINE ZATVORA
To nije pravedna kazna za ono što je učinio.
Ne razumijem kako netko može počiniti takav zločin
i dobiti doživotnu kaznu s mogućnošću uvjetne.
To je pogrešno.
To je samo mogućnost i možda ga neće pustiti.
No to znači da bi ga mogli pustiti.
Brinem se za žrtve koje su svjedočile.
Ako izađe iz zatvora, bit će stariji.
Bez doma, bez posla, bez auta i bez života.
Bit će bijesan zbog toga.
Zato se brinem da bi moglo biti strašno ako izađe.
THOMPSONOVE ŽRTVE MOGU PREDATI INFORMACIJE
KOJE ĆE SE RAZMATRATI NA BUDUĆIM ROČIŠTIMA ZA UVJETNU
To je bilo 2010.
Ranije te godine, u ožujku, napao je jednu žrtvu.
Odbila ga je, pa joj je spalio stan.
Bonnie i ja smo jako bliske.
Tragedija nas je zbližila, a njezina priča počinje ondje gdje moja priča završava.
Stalno tražim bilo što što bih mogla iskoristiti
kad dođe vrijeme za uvjetnu,
kako bih pokazala da je on opasan za društvo
i da ne smije biti na ulici.
Mora ostati u zatvoru. Dobio je doživotnu kaznu.
No u Missouriju to nije doživotna kazna.
To je možda 25 godina.
Pogrešno je ako ga puste ranije.
Bit će novih žrtava.
Bit će drugih. On neće prestati.
Nisu ga zaustavili.
KAZNENO POPRAVNA USTANOVA ALGOA
Angie će biti moja nemeza dok ne umrem.
Zbilja sam mislio da sam završio s njom.
Ali opet se pojavila.
Mislim da me nikad neće pustiti na miru.
Pretpostavljam da se bojala.
Nikad neće zaboraviti onu noć. Vjerojatno je živjela u strahu.
Ne mrzim je.
Ne zamjeram…
Ne zamjeram joj ništa zato što je bila…
Bila je žena koju sam volio.
Povrijedio sam je.
I dandanas živim s time.
Još uvijek mislim o njoj.
Kažu da je prvi brak onaj kojemu se uvijek želite vratiti.
Volio bih da ga mogu vratiti.
Znam da je to nemoguće.
SVA SE KOMUNIKACIJA NA OVOM PODRUČJU SNIMA
Ne znate kako je oduzeti nekomu život.
To nije kao na televiziji.
To vas progoni. Nikad to nećete zaboraviti.
Ne ponosim se onime što sam učinio.
Užasavam se toga.
Prihvaćam odgovornost za svoje odluke.
Nikad neću kriviti druge zbog odluka koje sam donio.
Ipak, želim da ljudi vjeruju da je moguće promijeniti se s vremenom.
Ne želim da me ljudi mrze. Ja…
Ja sam ljudsko biće. Nisam životinja.
Da Dan kaže da je druga osoba zato što je išao na neka predavanja,
pronašao vjeru li se jednostavno promijenio,
ja mu ne bih vjerovala.
Da se htio promijeniti, odavno bi to bio učinio.
Mislim da to tvrdi kako bi izmanipulirao sustav.
Mislim da će sve izokrenuti
kako bi ga sustav vidio na način na koji on to želi.
Ali nije se promijenio.
Sigurna sam da bi sve ponovio da ga puste iz zatvora.
Kod njega postoji obrazac, a dosad ga nije promijenio.
Mislim da je važno da svi to shvate.
Prijevod titlova: Andrea Šimunić